تورک هاوا یوللاری‌نین آمریکا حکومتی‌نین اوچاق کابینینه الکترونیک جیهاز قاداغاسینا جواب اولا‌راق آلدیغی تدبیرلر یولچولاری ممنون ائتدی.
بونا گؤره، ایستانبول آتاتورک هاوا لیمانیندا، اوچاغا مینمه مرحله‌سینه قدر جیب تلفونون‌دان بؤیوک جیهازلار یؤلچو طرفین‌دن ایستیفاده ائدیله بیلیر.
اوچاغا بینیش مرحله‌سینده تورک هاوا یوللاری‌نین قوردوغو ماسادا بو جیهازلار یولجولاردان اتیکت قارشی‌لیغی آلینیر، قورویوجو بالونجوک‌لو قوتولارا قویولور.
سونرا بوتون بو قوتولار تک بیر قوتویا، او قوتو دا باقاژدا اؤزل بیر بؤلومه یئرلشدیریلیر.
بئله‌جه جیهازلار قورونور.
ائنیش‌دن سونرا ایسه باگاژلاری آلیندیغی بؤلومده تورک هاوا یوللاری‌نین قوردوغو ماسادا بو جیهازلاری تسلیم ائدیر.
یولجولار اتیکت‌لرینی گؤستره‌رک جیهازلاری تسلیم ائدیر.
بونا باخمایا‌راق یولجو‌لار قاداغانا اعتراضلی.
بعضی یؤلجو‌لار قاداغانین امنیتله باغلی اولمادیغی فیکیرینده.
کئچن ایل کؤرفز و یاخین شرقین آپاریجی هاوا یولو شیرکت‌لری ایله رقابت ائده بیلمه‌ین آمریکا شیرکت‌لری شیکایت ائتمیشدی، حکومت‌دن آمریکایا یالنیز اولارین بیرباشا اوچوش ائتمه‌سینی طلب ائتمیشدی.
باراک اوباما حکومتی بو طلبی گئری چئویرمیشدی.
یئنی پرزیدنت دونالد ترامپ ایسه آمریکان فیرما‌لارینی اؤلکه‌ده حاکم گوج ائتمه وعده‌سی ایله بیلینیر.
